D aferdis i yettilin deg wungal, yeqqen ɣer uwadem, yemmal-d abeddel n twuri i as-yettak umsawal deg teḥkayt, yezmer ad yili d asnerni neɣ d asenqes seg wazal-is deg uḍris. Ay-agi yettban-d deg trudemt d usemmi n yiwudam. Tamagit tasiwlant, temmal-d amek yettnerni d wamek yettbeddil uwadem deg wakud n teḥkayt ilmend n yineḍruyen d yiwudam i as-dyezzin.“Riceour yesmgared gar sin wannawen n tmagit , tamenzut d tin yettdumun tcudd ɣer ṭṭbiɛa n umdan iwumi yefka isem (la mêmeté) ma d tis snat, d tin yettbedilen teqqen ɣer imenzayen n tikli n umdan d yiman-is akked wiyaḍ iwumi yefka isem (l’ipsetié)”43. Deg wungal-agi, tamarut tessbyend tamagit tassiwlant n uwadem Cabḥa deg ubeddel i as-tettbedil isem-is yal tikkelt mi ara aɣd-tessenked tisselbi-s.